钦定古今图书集成/明伦汇编/闺媛典/第287卷 > 皇清二十 > 陆引淳继室陈氏
## 钦定古今图书集成/明伦汇编/闺媛典/第287卷 > 皇清二十 > 陆引淳继室陈氏

按《上虞县志》：“陈氏，太学生陆引淳继室，少司马五山之女孙。生长宦族，素性端庄。年十八适陆，生子宏诒宁诒。淳前妻子宗诒尚幼，氏爱抚无异。淳赴试都门病亡，氏永谢铅华，砥节训子，动遵礼法，乡党以贤母称。每以勤俭所积，赈施贫乏，累德綦盛焉。”